अफगानिस्तान में बस हादसे में 35 लोगों की मौत  
अफगानिस्तान के कंधार शहर के पास पर्वतीय मार्ग पर एक बस के पलटने से उसमें सवार 35 लोगों की मौत हो गई, जबकि 27 अन्य घायल हो गए।
दक्षिण अफगानिस्तान के कंधार शहर के पास पर्वतीय मार्ग पर शनिवार को एक बस के पलटने से उसमें सवार 35 लोगों की मौत हो गई, जबकि 27 अन्य घायल हो गए।  स्थानीय अधिकारियों ने बताया कि यह दुर्घटना स्थानीय समय के अनुसार तड़के सुबह 3 बजे कंधार प्रांत के दमन जिले के कंधार शहर के बाहर राजमार्ग पर हुई। कंधार के प्रांतीय प्रवक्ता जलमाय अय्यूबी ने दुर्घटना की जानकारी देते हुए बताया कि घायलों में से कई की हालत नाजुक बनी हुई है और उन्हें अस्पताल ले जाया गया है।